98/162/EY: Neuvoston päätös, tehty 16 päivänä helmikuuta 1998, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 95/514/EY muuttamisesta



Virallinen lehti nro L 053 , 24/02/1998 s. 0021 - 0021



NEUVOSTON PÄÄTÖS, tehty 16 päivänä helmikuuta 1998, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 95/514/EY muuttamisesta (98/162/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (1) ja erityisesti sen 16 artiklan 1 kohdan b alakohdan, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (2) ja erityisesti sen 16 artiklan 1 kohdan b alakohdan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (3) ja erityisesti sen 16 artiklan 1 kohdan b alakohdan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (4) ja erityisesti sen 15 artiklan 1 kohdan b alakohdan, ottaa huomioon komission ehdotuksen, sekä katsoo, että päätöksessä 95/514/EY (5) todetaan, että tietyissä kolmansissa maissa tiettyjen lajien siemeniä tuottaville kasvustoille tehdyt viljelystarkastukset täyttävät rajoitetun ajan direktiiveissä 66/400/ETY, 66/401/ETY, 66/402/ETY ja 69/208/ETY vahvistetut edellytykset; päätöksessä 95/514/EY todetaan myös, että tietyissä kolmansissa maissa tuotetut tiettyjen lajien siemenet vastaavat yhteisössä tuotettuja samanlaisia siemeniä, päätöksen 95/514/EY voimassaolo on päättynyt 31 päivänä joulukuuta 1997; tämän vuoksi on tarpeen tehdä uusi päätös, päätöksessä 95/514/EY viitataan kansainvälisessä kaupassa liikkuvan siemenen lajikevarmennusta koskeviin OECD:n järjestelmiin yhtenä perusehtona yhteisön vastaavuuden tunnustamiselle, vuonna 1995 näihin järjestelmiin sisällytettiin kokeiluluontoisesti vaihtoehtoinen siementen varmennusjärjestelmä, tästä kokeilusta saatuja tuloksia ei ole vielä arvioitu, ja näissä olosuhteissa vaikuttaa suotavalta varmistaa vastaavuuden jatkuminen, mutta rajata se tässä päätöksessä seuraavaan kahteen vuoteen, ON TEHNYT TÄMÄN PÄÄTÖKSEN: 1 artikla Korvataan päätöksen 95/514/EY 6 artiklassa päivämäärä "31 päivään joulukuuta 1997" päivämäärällä "31 päivään joulukuuta 1999". 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä helmikuuta 1998. Neuvoston puolesta J. CUNNINGHAM Puheenjohtaja (1) EYVL L 125, 11.7.1966, s. 2290/66, direktiivi sellaisena kuin se on viimeksi muutettuna direktiivillä 96/72/EY (EYVL L 304, 27.11.1996, s. 10). (2) EYVL L 125, 11.7.1966, s. 2298/66, direktiivi sellaisena kuin se on viimeksi muutettuna direktiivillä 96/72/EY (EYVL L 304, 27.11.1996, s. 10). (3) EYVL L 125, 11.7.1966, s. 2309/66, direktiivi sellaisena kuin se on viimeksi muutettuna direktiivillä 96/72/EY (EYVL L 304, 27.11.1996, s. 10). (4) EYVL L 169, 10.7.1969, s. 3, direktiivi sellaisena kuin se on viimeksi muutettuna direktiivillä 96/72/EY (EYVL L 304, 27.11.1996, s. 10). (5) EYVL L 296, 9.12.1995, s. 34, päätös sellaisena kuin se on viimeksi muutettuna päätöksellä 97/33/EY (EYVL L 13, 16.1.1997, s. 31).